Гьаргь Мамардашвилии Хвичи Кварацхелиеи ртрансферқәа рыбзоурала ақырҭуа ашьапылампылахь хшыҩзышьҭа акырӡа иазҳаит. Қырҭтәыла Актәи аканал иеиҭаз аинтервиу аҿы ари атәы ааицҳаит аменеџьер Леван Сетуриӡе.
«Кварацхелиеи Мамардашвилии топ-лигақәа рҿы ибзианы ихәмаруеит, уи абзоурала, европатәи атранфертә џьармыкьаҿ ақырҭуа ашьапылампылахь хшыҩзышьҭра азҳаит», — иҳәеит Леван Сетуриӡе.
Ақырҭуа менеџьер иҳәамҭала, ҳаҧхьаҟа, Европа аҿартә чемпионат ахәаҧшразы Қырҭтәыла иаҭаауеит иреиҕьу италаиатәии испаниатәии аклубқәа рхаҭарнакцәа.
«Қырҭтәыла имҩаҧысуеит Евро-2023, шаҟаҩы аменеџьерцәа иаауа жәбап. Ишыздыруа ала, асериа А иаҵанакәа 10-15 клубқәа рдиректорцәеи рменеџьерцәа ҳҭаауеит. Иара убас, испаниатәи Ла Лига аклубқәа рхаҭарнакцәагьы ҳҭаауеит», — иҳәеит ақырҭуа менеџьер.
УЕФА аӡбарала, 2023 шықәсазы Европа 24-тәи аҿартә чемпионат мҩаҧысуеит 2 тәылак рҿы — Қырҭтәылеи Румынтәылеи.